Fjorden går først østover, men ved grenda Lavik tar den en dyp sving sørover. Litt sør for Lavik ligger grenda Hesjeberg. Begge disse ligger på østsiden. Åkenes er en annen grend litt lenger sør. Tvers over fjorden for Åkenes ligger bygda Foldvik. Her svinger fjorden østover igjen og smalner inn ved sundet Årsteinstraumen. Her ligger bygda Årstein, som er administrasjonssenteret i kommunen, på nordsiden av fjorden. Her ligger også Gratangen kirke. Fv 141 krysser dette sundet.